CELEX: 62015TN0564
Language: mt
Date: 2015-09-25 00:00:00
Title: Kawża T-564/15: Rikors ippreżentat fil-25 ta’ Settembru 2015 – Spliethoff’s Bevrachtingskantoor vs Il-Kummissjoni

30.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 398/65
            
         Rikors ippreżentat fil-25 ta’ Settembru 2015 – Spliethoff’s Bevrachtingskantoor vs Il-Kummissjoni
   (Kawża T-564/15)
   (2015/C 398/79)
   Lingwa tal-kawża: l-Ingliż
   
      Partijiet
   
   
      Rikorrenti: Spliethoff’s Bevrachtingskantoor BV (Amsterdam, il-Pajjiżi l-Baxxi) (rappreżentant: P. Glazener, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni tal-Kummissjoni tas-17 ta’ Lulju 2015 li tiċħad il-proposta tar-rikorrenti bħala risposta għas-sejħa għal proposti fil-kuntest tad-Deċiżjoni ta’ Implementazzjoni tal-Kummissjoni C(2014)1921 finali, tas-26 ta’ Marzu 2014, li tistabbilixxi l-Programm ta’ Ħidma Pluriennali tal-2014 għal għajnuna finanzjarja fil-qasam tal-Faċilità Nikkollegaw l-Ewropa;
            
         
               —
            
            
               tordna lill-Kummissjoni tieħu deċiżjoni oħra fir-rigward tal-proposta tar-rikorrenti, filwaqt li tieħu inkunsiderazzjoni s-sentenza tal-Qorti Ġenerali, fi żmien tliet xhur mid-data tas-sentenza;
            
         
               —
            
            
               tordna lill-Kummissjoni tħallas l-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq żball manifest ta’ evalwazzjoni
               
                           —
                        
                        
                           L-evalwazzjoni tal-proposta tar-rikorrenti hija żbaljata għal dak li jirrigwarda l-kriterji ta’ għoti dwar ir-rilevanza, l-impatt u l-kwalità. Kieku saret evalwazzjoni xierqa fid-dawl ta’ dawk il-kriterji, il-proposta kellha tintgħażel għall-kofinanzjament tal-UE.
                        
                     
         
               2.
            
            
               It-tieni motiv ibbażat fuq ksur tal-prinċipju ta’ ugwaljanza fit-trattament
               
                           —
                        
                        
                           Il-Kummissjoni kisret il-prinċipju ta’ ugwaljanza fit-trattament fid-deċiżjoni kkontestata peress li ma għażlitx il-proposta tar-rikorrenti, filwaqt li għażlet proposti oħra simili relatati mat-teknoloġija għat-tnaqqis tal-emissjonijiet.